**Bradul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bradul

...

Doar noi cu noi suntem de-ajuns,

Pe valul timpului ascuns

În trupurile noastre!

...

Că-n lumea ce curge fără noi,

Fără lumina bolții-albastre,

Tot mai străină vieții noastre,

Suntem de-ajuns doar noi cu noi!

...

Eu cu tine, tu și eu,

Și deja suntem o lume,

Fără timp și fără nume,

Și cu noi, doar Dumnezeu!

...

Am luat brad cu rădăcină

Și tu l-ai împodobit

L-ai încărcat cu lumină

Și îl vom pune în grădină

Să ne lumineze-apoi,

Pe amândoi, în infinit!